open-index/open-wikipedia-markdown huggingface dataset:
Cà di Can

La **Cà di Can** a l'éra 'n palazz de Milan, faa su in del '300 e destrugaa in del '800. 

Situaa in l'odierna Piazza Missori, a l'è staa faa sù del Bernabò Viscont e l'éra ciamaa inscì per la soa passion per i can, per la leggenda pussee de 5000. Sacchegiaa di milanes dòpo de la salida al trono del Gian Galeazz Viscont, a l'è restaa semper in la disponibilità di Viscont finna al 1800, quand che on incendi l'ha brusaa tuscoss. Crompaa di Carli, l'è staa crompaa in del 1946 del Comun e poeu demolii per fà su 'n hotel.

## In la coltura popolar
In lombard, soratutt in di dialett ocidentai e in bergamasch se dis "a la cà di can" per riferìss a 'na ròba fada maa e contravoeuja, termen probabilment originaa del fatt, pu o men leggendari, che 'l Bernabò l'avess daa i sò can ai milanes in cambi di favor, ma che se al contròll, faa a la cà di can, fussen ingrassaa o demagrii, sarien staa multaa. Dònca, andà a la cà di can a l'éra 'n quajcoss de brutt e faa mìnga volentera.

## Bibliografia
*
Giovann Viscont

El **Giovann Viscont** (Milan, 1290 circa – Milan, 5 ottober 1354) a l'è staa on prevet e nòbel milanes, arcivescov de Milan del 1339 a la mort, co-Scior, insemma al Luchin, dal 1339 al 1349 e poeu scior indeperlù del 1349 al 1354. L'è staa arcivescov de Milan del 1342 al 1354.

## Riferiment
*Biografia
Regn de França

Ol **Regn de França** l'è stait una monarqia de l'Etaa medievala e moderna.

## Storia
Despos de la spartizion de l'Imper Carolinj, l'è nassid ol Regn dei Franc Ocidentai qe, cond l'elezion de l'Ug Capet, l'è deventad ol Regn de Fraça. I sovran i s'è ciamads *Rex Francorum* fina a'l 1190, quand qe ol titol l'è cambiad in *Roi de France* del Filip II. Ind l'Etaa Moderna ol sistema de la monarqia feudala l'è stait sostituid de la monarqia assoluta, fina a la revoluzion del 1789. Despos g'è staits duu periods de monarqia costituzionala (1789-1792, 1814-1848) separads de la Prima Republega Francesa. Infin, ind el 1848 l'è staita proclamada la Segonda Republega Francesa.

## Riferiments
*
Filipp Maria Viscont

El **Filipp Maria Viscont** (Milan, 3 settember 1392 - Milan, 13 agost 1447)  a l'è staa on nòbel milanes, Duca de Milan del 1412 al 1447 e daree Duca de la dinastia viscontea.

El sò ered a l'è staa el Franzesch Sforza, condottiee al sò servizzi e marii de la fioeula Bianca Maria, che l'ha otegnuu el trono dòpo de 'na brev esperienza republegana.

## Riferiment
*[Enciclopedia Treccani](http://www.treccani.it/enciclopedia/filippo-maria-visconti_(Dizionario-di-Storia)/)

## Alter proget

## Vos corelaa
*Tarocch Viscont de Modron
*Medaja de Filipp Maria Viscont
*Umanesim lombard
Municipi de Vaduz

El **Municipi de Vaduz** (*Rathaus Vaduz* in todesch) a l'è la sed del comun de Vaduz, la capital del Liechtenstein. 

## Storia

El 17 de november del 1931 l'Assemblea Municipala la approeuva el progett de costruzion de 'na noeuva sed municipala, per volontà del sindegh de l'epoca Ludwig Ospelt. Cont on cost stimaa in 350'000 franch, trii voeult el guadagn annual di tass de la città, a l'era on progett proppi costos.

El 29 de sgenee del 1932 el Gran Consili Municipal ghe da al Franz Roeckle l'incaregh de fà su el noeuv Municipi e a la fin del settember 1932 el Comun l'approeuva i pian de costruzion, faa in collaborazion del Roeckle e del Sindegh.

El 19 de novembeer 1933 a l'è cerimonialment verta e l'ha opsitaa, oltra al comun, anca la Banca del Liechtenstein, la Liechtensteinische Landesbank, l'offizzi postal e 'n mugg de alter sociazion.

In del 1984, sotta del sindegh  Arthur Konrad, a l'è renoeuvaa e de quell ann li a l'è doperaa domà per i fin municipai.

## Art

El Municipi a l'è riccament decoraa cont di immagin del Sant Urban, patron de quej che fann el vin, che l'è reppresentaa in d'on affresch in sul balcon principal, e cont di immagin de viticoltura, che l'è 'n attività tradizionala de la zona de Vaduz. In del 1978 el Prenzip Franzesch Isepp el conced a Vaduz on noeuv stemma, che l'è miss in del palazz incis in la preja. In la piazza del Municipi la gh'è 'na statova de trii cavaj.

## Riferiment
*Rathaus Vaduz 

## Alter proget
Galeazz I Viscont

El **Galeazz I Viscont** (21 sgenee 1277 – Pescia, 6 agost 1328) a l'è staa on nòbel milanes, scior de Milan dal 1322 al 1328.

Fioeu del Mattee Magn, se dis che 'l sia nassuu el midemm dì de la vittoria del zio Otton Viscont in la Battaja de Des, l'è staa scernuu de lu prima 'me reggent e poeu, quand che l'è staa accusaa de eresia, 'me sò successor. Prima de governà Milan l'ha governaa Piasenza e in 'sto roeul l'ha casciaa i guelf de Crema, Cremona e Lod.

Durant del sò governo a Milan a l'è casciaa per on poo del Lodris Viscont che, però, timoros de 'n tornà di Torrian, el ghe da la possibilità de tornà e in del 1322, de capitani del Popol, a l'è nomenaa Scior. El conquista Monscia in del 1325 e 'l fa su el Castell Viscontee.

In del 1327 a l'è menaa via di trupp imperiai a Monscia con l'accusa d'avè mazzà el fredell Steven, ma dopo de 'n quaj mes a l'è liberaa. Fortement frustraa, el va del Castruccio Castracani e pocch dopo el moeur, senza tornà a Milan.

In dl 1329 el fioeu Azzon l'è nomenaa sò successor.

## Riferiment
*Enciclopedia Treccani
Ubert Viscont

L**'Ubert Viscont** (... - prima del 1248) a l'è staa on nòbel lombard, feudatari de Massin, Albizzaa e Besnaa, consideraa el capostipit del ramm di Viscont che l'ha governaa Milan.

Fioeu del Rugee, che l'era staa podestà de Milan e Bergom, l'ha maridaa la Berta Pirovan e con lee el gh'ha avuu ses fioeu: 
*L'Otton, primm scior de Milan de la familia Viscont
*L'Ubert, vescov de Ventimiglia
*El Gaspar, podestà de Olegg e capostipit di ramm de Groppell, Cassan Magnagh, Caronn, Jeragh e Fagnan
*L'Azz
*L'Obizz, scior de Massin, per ona quaj font pader del Tibald Viscont 
*Beatriz

## Bibliografia
* Pompeo Litta, *Famiglie celebri di Italia. Visconti di Milano*, Milano, 1832.
Corsia d'emergenza

La **corsia d'emergenza** a l'è on tocch de la strada ch'a l'è reservaa per la fermada in emergenza di veicoi in avaria e, di voeult, per el transit di servizzi d'emergenza, anca se despess in d'on poo de legislazion a l'è previst che i veicoi se sposten per fà on varch, tant'me in Germania. Hinn present soratutt in autostrada e in superstrada.

De solit a hinn minga vert al traffigh ma gh'è di eccezion: In d'on quaj Paes gh'è di strad con di pannej a messagg variabil che pòden dervì la corsia se 'l gh'è de besogn, menter in d'on quaj àlter sistema pòden vèss doperaa per favorì la sortida di vittur se gh'è tant traffigh.

## Riferiment
*Quando posso usare la corsia di emergenza?
Separazion di poder

La **separazion di poder** a l'è el concett, tipegh del Stat de diritt e de la democrazia liberala, che 'l ved 'na division in tra i vari fonzion del Stat in tra di vari fonzion publegh che hinn esercitaa di poder separaa. De solit, in Europa, la division a l'è in tra poder legislativ, esecutiv e giudiziari.

## Riferiment
*Treccani
Zona 30

Ona **zona 30** a l'è 'na zona urbana indova che a l'è miss on limit de velocità de 30 km/h, despess cont di limitazion fisegh 'me di doss o di band rallentator, per volzà la sigurezza per i sgent che ghe passen grazia a 'na velocità pussee bassa di veicoi. In di Paes che doperen i miglia orari el limit a l'è de 20 mph, ossia 32 km/h.
Alitalia

L**'Alitalia** a stada l'è la compagnia de bandera italiana, fondada in del 1946. Privatizzada in tra el 2008 e 'l 2017, l'ha ricevuu in la soa vita squasi 10 miliard, cont ona perdita per el Stat de 7,5 miliard. In del 2021 l'è sostituida de ITA Trasporto Aereo, che l'ha crompaa i diritt del marchi.

## Riferiment
* Quanto ci è costata finora Alitalia?

## Ligamm de foeura
* Sitt offizial 

## Varda anca
* Ala Littoria
Antoni Florian del Liechtenstein

L**'Antoni Florian del Liechtenstein** (Wilfersdorf, 28 magg 1656 – Vienna, 11 ottober 1721) a l'è staa 'n militar e nòbel germanich, prenzip del Liechtenstein del 1719 al 1721. A l'è staa el primm a governà offizialment el Prenzipaa e a settàss donca al Reichstag. A la soa mort el titol a l'è passaa al fioeu Giovann Adamm.

## Riferiment
*deutsche-biographie.de
Giovann Paol I Sforza

El **Giovann Paol I Sforza** (Milan, marz 1497 – Napoli, 13 dicember 1535) a l'è staa on condottiee e nòbel milanes, primm marches de Carevasg.

## Biografia
Fioeu natural legittimaa del Lodovigh el Moro e de la Lucrezia Crivelli, a l'è vun di condottiee pussee important del Ducaa in la lotta contra i spagnoeu. Tornada la pas con l'Imperi el deventa liaa de l'Imperator, tant de ottegnì el marchesaa de Carevasg.

A la mort del fredell el va a Napoli per ottegnì la succession, grazia a 'n ducument che l'è staa faa descomparì del Massimilian Stampa, ma el moeur misteriosament, se dis per man de l'Antonio de Leyva, che 'l voreva fàgh no tegnì el Ducaa de Milan.

Maridaa con la Violante Bentivoglio, contessa de Galiaa, el fioeu Muzio el va in sul trono a la soa mort.

## Riferiment
* Enciclopedia Treccani
Bianca Maria von Sinzendorf-Neuburg

La **Bianca Maria von Sinzendorf-Neuburg** (Milan, 13 november 1717 – Milan, 1783) a l'è stada 'na nòbildonna milanesa, marchesa de Carevasg del sò nass a la soa mort cont el nomm de *Bianca Maria II*.

## Biografia
Fioeula de la Bianca Maria I, che la moeur in del part, la ciappa subit el titol, sotta la reggenza del pader Johann Wilhelm Edmund von Sinzendorf-Neuburg. In del 1736 la se marida cont el Filippo Domenico Doria Pamphilj, ch'el deventa marches consort, e con luu la gh'ha trii fioeui: El Franzesch Maria (1738-1771), la Livia (1743-1803) e l'Eleonora (1746-1819).

La moeur in del 1783 a Milan e l'è sotterrada in la Gesa di Sant Ferm e Rustegh de Carevasg. A la mort la va su la nevoda Bianca Maria (1763-1829), fioeula del Franzesch Maria e de la Giovanna Maria Doria del Carretto di Tursi.

## Riferiment
*GenealogieOnline
Bianca Maria III Doria

La **Bianca Maria III** (*Bianca Doria Sforza Visconti*, Genoa, 1763 - Napoli, 1829) a l'è stada 'na nobildonna italiana, darrera marchesa de Carevasg e anca duchessa de Tursi, de part de mader.

## Biografia
Fioeula del Franzesch Maria e dònca nevoda de la marchesa Bianca Maria, la perd el pader de giovina e la se sposa poeu el prenzip Fabrizzi Colonna de Palian, e la deventa prenzipessa inscì consorta de Avella. A la mort de l’ava in del 1783 la eredita el titol marchional, ch'el perd cont el rivà de Napoleon in Lombardia in del 1797.

## Bibliografia
*Le Grandi Famiglie di Milano, Matteo Turconi Sormani 2015

## Riferiment
*Geneanet
Sforza Maria Sforza

El **Sforza Maria Sforza** (18 de agost 1451 - Varese Ligure, 29 de luj 1479) a l'è staa 'n nòbel milanes, fioeu del Franzesch Sforza e de la Bianca Maria Viscont e Duca de Bari, sostegnuu del Ferdinand I de Napoli in la soa lotta dinastega per deventà Duca de Milan contra de la reggenza de la Bòna de Savoja e del Cicch Simonetta ma, sconfitt, el moeur de polmonita. A la fin el fredell Lodovigh el riess a deventà Duca.

## Riferiment
* [Enciclopedia Treccani](http://www.treccani.it/enciclopedia/sforza-maria-sforza_(Dizionario-Biografico)/)
Bianca Maria Sforza de Carevasg

La **Bianca Maria Sforza de Carevasg**, ciamada anca *Bianca Maria I* (Milan, 1 de april 1697 – Milan, dicember 1717) a l'è stada 'na nobildona milanesa, marchesa de Carevasg del 1697 al 1717.

## Biografia
Fioeula del Franzesch III e de la Eleonora Salviati, la deventa marchesa dòpo 'n quaj mes del sò nass, a la mort del pader. In del 1712 la ottegn de l'Imperator la certificazion de podè menà innanz el sò titol.

El 10 de ottober 1716 la se marida cont el Johann Wilhelm Edmund von Sinzendorf-Neuburg e la moeur in del 1717, durant del part de la fioeula Bianca Maria, che la eredita el trono.

## Riferiment
*Geneanet
Polizzia local

La **polizzia local** a l'è 'l corp de polizzia che l'è miss ai dependenze de 'n ent local, de solit un comun, in del cas se parla anca de *polizzia municipala*. De solit, soratut in Europa, 'sti corp gh'han men de poder di forze de polizzia statai o nazzionai o di diferenze in di possibilità de armament, per esempi in Italia poden minga portà el manganell e in Polonia doperen minga i armi de foeugh.

## Per paes
### Europa
#### Belgi

#### Franza

In Franza la Polizzia municipal (*Police municipale*) la depend di comun e la gh'ha men de poder di collega de la Polizzia nazzional e de la Gendarmaria: i so polee poden vesser armad e se ocupen soratut de trafegh, de sigurezza urbana pisinina e de protezzion civil.

I comun de campagna poden anca havègh una polizzia campester.

#### Italia

In Italia la Polizzia local l'è organizada segond i lesg del Stat e di Region, rispetivament ai so competenze, e organizada a nivell de comun, de union de comun e de provincia: inn considerad per la pupart di agent de publega sigurezza e gh'hann i competenze de la polizzia, foeura che per l'orden publegh indova che inn domà sussidiari, e in la pupart di cas inn armad.

#### Polonia

In Polonia la polizzia local la se ciama Guardia citadina (*Straż miejska*) e la gh'ha di competenze limitade, per esempi al trafegh o a la patuja, ma poden minga menà via la sgent, foeura che in cas de ris'c imediad: inn minga armad, ma gh'hann despess di sistema per auto-defesa.

#### Serbia

In Serbia tucc i comun poden havégh una milizzia comunal ma minga tucc l'hann fada su: se ocupen soratut de regolament comunal e problema locai e inn minga armad e poden nanca menà via la sgent.

#### Slovenia

In Slovenia la guardia municipal (*Občinsko redarstvo*) la dipend di comun o di consorzi di comun e la gh'ha poder incentrad sul trafegh, anca se poden identifegà la sgent e doperà la forza in cas limitad intant che la se speta la polizzia statal: inn minga armad.

#### Svizzera

## Nom lombard
In del milanes a inn ciamad per di reson storeghe *[[Ghisa (Milan)|Ghisa]]*, menter in la bergamasca a l'è spantegad pussee el termen *Cappellon*. Generalment, in la lombardofonia, a inn ciamad *sorveliant*.

## Riferiment
*Ruolo e funzioni della Polizia Locale

## Alter proget

## Vos corelade
*Polizzia metropolitana
Marcia su Roma

La **marcia su Roma** a l'è stada 'na manifestazion fassista fada in tra el 28 e 'l 31 de ottober per ottegnì el poder. L'ha menaa a la fin del Governo Facta II e al principi del Governo Mussolini. A l'éra guidada de quatter gerarca: Emilio De Bono, Italo Balbo, Cesare Maria De Vecchi e Michele Bianchi, degià che 'l Benito Mussolini a l'éra a Milan, pront a scappà in Isvizzera se la fuss andada maa.

## Riferiment
*Marcia su Roma - Treccani
## Vos corelaa
*Revoluzion fassista
Giovann Paol II Sforza de Carevasg

El **Giovann Paol II Sforza de Carevasg** (Milan, ... - Vigevan, 1630) a l'è staa on nòbel milanes, marches de Carevasg del 1622 al 1630.

## Biografia
Fioeu del Muzio II e de la Felice Orsina Peretti Damasceni, el va al trono a la mort del pader in del 1622. El se dedica subit a la politega del Ducaa de Milan tant de deventà decurion e poeu cavalier del Toson d'Or per man del Re de Spagna, de che l'era consiliee.

El moeur a Vigevan in del 1630 e 'l fioeu Muzio III el ghe succed. La fioeula Olimpia, inveci, la se marida cont el Ferdinand I Gonzaga e la deventa marchesa de Castiglion.

## Riferiment
*Geni.com
Alabarda

L**'alabarda** a l'è 'n arma inastada a ponta cont ona lama de scure. Doperada de la fanteria finna al secol quell del 17, tant de vess l'arma distintiva di mercenari svizzer, de quell period a l'è deventada 'n arma tipega di guardij d'onor, i pussee famos incoeu hinn i Guardij Svizzer.

## Riferiment
*Alabarda - Treccani

## Vos corelaa
*Picca
Muzio II Sforza de Carevasg

El **Muzio II Sforza de Carevasg** (Milan, 1576 – Milan, 1622) a l'è staa on nòbel milanes, marches de Carevasg per squasi tutta la soa vitta.

## Biografia
Fioeu del Franzesch I e de la Costanza Colonna, el ciappa el titol pocch dopo del sò nass per la mort del pader. Finida la reggenza de la mader, el se dedica ai art e ai studi, menter i Sforza de solit eren di soldaa: In del 1594 el fonda 'na Cademia in del sò palazz milanes, l'è staa anca on poetta dilettant e l'ha scrivuu 'n sagg in su la Madonna.

Intim consiliee del Filipp II e del fioeu Filipp III, per quella reson lì el riess a eredità anca i feud de Castegg e Lacciarella. El moeur a Milan in del 1622.

El fioeu Giovann Paol II el saliss in sul trono a la soa mort, menter 'l fioeu Franzesch II el va in sul trono a la mort del nevod, fioeu del Giovann Paol. I tosann a hinn deventaa per la pupart monegh.

## Riferiment
*Muzio II Sforza - Treccani
*Geni.com
Franzesch I Sforza de Carevasg

El **Franzesch I Sforza de Carevasg** (... - 1576) a l'è staa on nòbel milanes, marches de Carevasg del 1553 al 1576.

## Biografia
Fioeu del Muzio I e de la Faustina Sforza de Santa Fiora e donca nevod del primm marches Giovann Paol. El pader el moeur in battalia in del 1553 e 'l Franzesch, infant, el deventa marches sotta la reggenza de la mader. Deventaa grand, el se marida con la Costanza Colonna, fioeula del Marcantonio Colonna, per procura e cont ona clausola de rispett finna ai 15 agn, degià che la Costanza la gh'eva domà 12 agn. Maltrattada in principi, tant de scappà in d'on convent juttada del Carlo Borromee, cont el temp troeuven la pas e gh'han ses fioeui: El Muzio II el va in sul trono a la mort in del 1576 e 'l Fabrizzi che 'l deventa general e intim consiliee del Re de Spagna.

## Roeul in la vitta del Carevasg
A l'è staa testimon del matrimoni di sgent del Michelàngel Merisi, dii Carevasg, e la sò miee l'ha protegiuu e sostegnuu finanziariament el pittor.

## Riferiment
*Caravaggio, non solo l'artista dannato
Battista Geraldino d'Amelia

El **Battista Geraldino d'Amelia** (Amelia, 1434 o 1435 - dopo del 1486) a l'è staa on cavaliee, cortesan e politegh italegh.

## Biografia
Fioeu del Mattee e de la Elisabetta Gerarda, a l'è educaa del fredell Angelo, el tacca poeu a studià dirizz a Perugia. L'è svesinaa poeu del fredell, amis de la cort del Papa e de quella de Milan e Napoli, a la cariera politega. L'è ordenaa cavaliee del Papa Callist III dopo avè faa el podestà in d'on poo de città del center-Italia in tra i quaj Montefalco, Orvieto, Ascoli Piceno, Fermo, Lanciano, Rieti.

Dopo avè faa temporaneament el rettor de la Corona de Aragona a l'è ciamaa a Milan per fà el podestà, anca se voramai a l'era 'na carega senza poder effettiv, del 1464 al 1468. Scernuu 'me podestà de Fiorenza a l'è inveci mandaa 'me governator de la Corsega milanesa del Duca de Milan Galeazz Maria Sforza, indova che però el governa maa e l'è regordaa 'me tirann, tant de vess rimoss del Duca e obligaa a risarcì i dagn per vess minga condanaa a mort. El riess pu a ottegnì di servizzi a la cort meneghina nonostant i domand di alter cort influent de la zona.

Borlaa in depression, el torna in la soa città per tegnì di offizi minor e domà in di agn 1470 el riess a tornà a di offizi important 'me el podestaa a Ancona, Fiorenza e Siena e la capitania del Popol de Perugia. A l'è nomenaa del Papa anca rettor de l'Aquila ma a l'è refudaa del popol per la svesinanza del fredell con la Cort de che se eren liberaa.

Maridaa con la Santina Cesi, gh'hann on poo de fioeui e el gh'ha avuu anca du fioeui illegittim, che hinn a la fin legittimaa del fredell ch'a l'era 'n cont palatin.

El moeur dopo del 1486.

## Riferiment
*Geraldini, Battista - Treccani
Luis Muriel

Ul **Luis Muriel** l'é nassüü ul 16 de bril dal 1991 a Santo Tomás in Culumbia. L'é un giugadür da l'Atalanta e de la Naziunal Colombiana. El giüga 'me centrercampist ambidester.
Filipp Maria Sforza

El **Filipp Maria Sforza**  (Pavia, 22 dicember 1449 – 1 ottober 1492) a l'è staa on nòbel milanes, cont de Corsega e Pavia, segond fioeu del Franzesch Sforza e de la Bianca Maria Viscont, ciamaa inscì in onor del nono.

## Biografia
Promittuu a cinch agn a la Maria de Savòja, per di reson descognossuu el fidanzament el se s'ceppa. 

A la mort del pader del 1466 el Ducaa el passa al fredell Galeazz, ch'esilia i fredej in Franza, degià ch'eren contrari a la soa politega filofiorentina, suggerida del secretari Cicch Simonetta.

A la mort del fredell, passaa el Ducaa al Gian Galeazz, el partecipa a 'n consili secrett con la cognada per decid el futur del Pajes. 

A differenza di alter fredej a l'éra mìnga interessaa inscì tant al poder, tant che 'l s'è mìnga rivoltaa in armi e l'è staa no esiliaa. I sò fredej han provaa, per avè 'na red de doperà in l'esili, a fàll maridà ma hinn staa minga bon, anca se gh'è di font che parlen de 'n matrimoni con la Costanza, fioeula del Bosio I Sforza, e l'avaria avuu 'na fioeula, Bona, che la se marida cont el Viscont d'Aragona.

## Riferiment
*Geneanet

## Alter progett
Podestà

*Podestà, la càrega monocratega che la guida on comun, inscì ciamaa in Grison e in la pupart di comun de l'era moderna.
*Podestà, carega del Liber Comun del Medioev
*Podestà, capo monocrategh di comun de l'Italia fassista, nomenaa del governo
Capitani del Popol

El **Capitani del Popol** a l'era 'na carega del governo de 'n poo de Liber Comun del medioev, istituii per la prima voeulta intorna al 1200 per reppresentà el *popol*, che a l'epoca l'indicava i borghes sciori de danee ma minga de titol. De solit el controllava l'operaa del Podestà, insemma ai reppresentant di sgent armaa, a l'epoca quej de la nobiltà, e ai reppresentant di art e di mestee.

A la fin del secol quell del 13, però, la capitania del popol a l'è deventada semper pussee on quajcoss che 'l reppresentava di tirannij ereditari de facto, che in la pupart di cas han menaa al nass di signorij.

## Riferiment
*Capitano del Popolo 

## Vos corelaa
*Consili maggior
*Gonfalonee
*Podestà (Medioev)
Muzio I Sforza de Carevasg

El **Muzio I Sforza de Carevasg** (1531 - Strasborgh, 23 de november 1553) a l'è staa on nòbel e militar milanes, segond marches de Carevasg.

## Biografia
Fioeu del Giovann Paol I Sforza e de la Violante Bentivoglio, donca nevod del Lodovigh el Moro, el va in sul trono a quatter agn a la mort del pader, sotta la reggenza de la mader, che la guidava el governo del Castell de Galliaa. A l'era imparentaa cont on mugg de famili de la nobiltà: On sò pro-barba a l'era el Pandolfo IV Malatesta, daree scior de Rimini e l'era nevod de quatter Duca de Milan.

Fornida la reggenza de la mader in del 1552 el decid de unìss a l'armada imperial del Carlo V ma el moeur pocch dopo in la battaja de Metz.

Maridaa el 19 de luj 1545 a Piasenza con la Faustina Sforza, soa cusina, el gh'ha dò fioeu: La Ippolita, che la se fa monega, e 'l Franzesch, che 'l ghe suced al trono sotta la reggenza de la mader.

## Riferiment
*Geneanet
Violante Bentivoglio

La **Violante Bentivoglio** (1505 – 1550) a l'è stada 'na nobildonna fioeula del Lissander Bentivoglio e de la Ippolita Sforza.

Contessa de Galliaa e mieee del Giovann Paol I Sforza, el sò ramm l'ha daa origin a quell di Sforza de Carevasg e, a la mort del marii, l'ha regiuu el Marchesaa per el fioeu Muzio, tropp giovin per governà.

## Riferiment
*Giampaolo Sforza - Condottieri
Cappell del ghisa

El **Cappell del Ghisa** (in ingles *Custodian helmet*) a l'è 'l tipegh quattacoo doperaa di forz de polizia ispiraa al Metropolitan Police Service de Londra.

In del Commonwealth a l'è doperaa de la pupart di forz de Polizia del Regn Unii, in Canada, in Australia, in Noeuva Zelanda, in Samoa e a Gibiliterra, oltra che in d'ona quaj colonia britannega. In d'on quaj cas, 'me in del Regn Unii, a hinn in del normal equipaggiament menter in d'on quaj alter Stat a hinn tipegh di situazion d'onor. Foeura del Commonwealth a hinn doperaa de 'na quaj forza de polizia locala italiana - i pussee famos a hinn i Ghisa de Milan -, del Corp di Carabiniee del Prenzip de Monaco, e 'na quaj forza de polizia americana la doperava 'sti cappell in la soa granda uniform. De solit, in del Commonwealth, a l'è on vestii tipicament maschil ma foeura a l'è doperaa anca di donn.

## Galleria di foto

File:Ghisa de Milan.jpg|On ghisa cont el sò cappell
File:Policeman at work.jpg|On *bobby* ingles
File:Mounted police officer at Toronto city hall.jpg|Poliziott de Toronto a cavall e in uniform istorega
File:Polizia municipale.jpg|Poliziott de Cosenza cont el sò cappell
File:1919 Battle of George Square - David Kirkwood.jpg|Poliziott scozzes
File:Guard Prince's palace Monaco.JPG|I guardij del Prenzip de Monaco
File:Taking Prisoners to Court, Brooklyn, ca. 1872-1887. (5832936583).jpg|Poliziott de Noeuva York a fin '800
File:PetraPolice.jpg|Polizia a cavall de la Giordania
File:Vigilesse a Milano.jpg|Donn ghisa de Milan, dò in uniform de lavorà e voeuna in uniform istorega
File:EC inspection of the Gibraltar-Spain border 14.jpg|thumb|Poliziott de Gibilterra
File:Lord Mayor's Show, London 2006 (295165600).jpg|Poliziott ingles


## Riferiment
*Bobby Helmet FAQ
## Vos corelaa
*Caschett colonial
Loment de Bernabò Vescont

El **Loment de Bernabò Vescont** (italian: *Lamento di Bernabò Visconti*) a l'è on poemett anonem scrivuu a la fin del secol XIV, che 'l parla de la vita del scior milanes (1323-1385), che l'aveva governaa el terren de Milan del 1378 al 1385.

## Strutura del test
El test a l'è on poemett faa su de 174 sestinn.
## Trama
L'autor el fa parì de vess propi el Bernabò in persona. Quell lì, ormai vegg, l'è dree a invodass a la Madona, e 'l cunta su tutt la soa vita: de come l'è cressuu, de come l'ha faa sgrandì la potenza de Milan, di nemis che l'ha battuu, de quei che ghe rendeva omagg. El parla de la soa miee, la Regina de la Scala, e de come la soa mort la sia stada dura per lu; infina, el cunta su del tradiment del nevod Gian Galeazz, che l'ha faa presonee con l'ingann e che poeu l'ha menaa dent in del Castell de Trezz.

Intant che 'l se lomenta per la soa sort grama, el ghe compariss la vision de ona donna, che per sò cunt el ghe regorda tucc i sò crimen, la crudeltaa invers ai preved e di olter ingiustizzi che hann smaggiaa la vita del scior milanes.

El Bernabò el capiss i sò peccaa, e 'l domanda de confessass. Inscì adess, finalment seren, el pò speccià la mort, e fenì de cuntà la soa storia.

## La lengua del test
La lengua del *Loment* a l'è interessanta perchè a l'è on messedozz tra formi lombard e di olter pussee italianizant. La reson la va trovada soratutt in de l'intervent di copista del Quattercent, che in part hann struppiaa i formi originai, per dagh ona covertura pussee vesina al toscan.
## Bibliografia
**Lamento di Bernabò Visconti*, a cura de la Maria Pia Musatti, Milan, All'Insegna del Pesce d'Oro, 1985.
## Ligamm de foeura
*Edizzion critega e coment del ''Loment''
Podestà (fassism)

El **podestà** a l'éra, in l'Italia fassista, l'òrghen monocrategh a la guìda del comun, che l'ha sostituii el sindegh del 1926 al 1945, con tucc i fonzion che prima eren compartii in tra i vari orghen municipai.

In di comun in tra i 5'000 e i 100'000 abitant l'éra fiancaa de 'n vicepodestà e in quej sora de du. L'éra consiliaa de la Consulta Municipala, nomenada del Prefett o del Ministeri. A Roma inveci a l'éra sostituii del Governator de Roma.

## Riferiment
*Enciclopedia
Steven Viscont

El **Steven Viscont**  (Milan, 1288 – Milan, 4 luj 1327) a l'è staa on nòbel milanes, scior de Arona.

## Storia
Fioeu del Mattee Magn, el moeur velenaa durant de 'na cena dedicada al Lodovigh el Bavar, deventaa imperator de pocch. I fredej Galeazz, Luchin e Giovanne 'l nevod Azzon a hinn accusaa e brevement miss in preson al Castell de Monscia, event che 'l danneggia i rapport in tra l'Imperi e Milan.

El lassa la miee Valentina Doria e quatter fioeu: Bernabò, Galeazz e Mattee devénten poeu co-Sciori de Milan, menter la Diana la se marida cont on nòbel sicilian. El fioeu de 'sta union, Antoni de Vilaragut i Visconti, el deventa on nòbel assee importànt a València.

## Riferiment
*FindAGrave

## Alter progett

## Vos corelaa
*Cappella di Viscont
*Monument funerari del Steven e de la Valentina Viscont
Regola empirega (statistega)

In statistega la **regola empirega** la dis che in d'ona distribuzion normala i dacc a hinn compres, dada la media:
*El 68% a la distanza de ona deviazion standard
*El 95% a la distanza de dò deviazion standard
*El 99,7% a la distanza de trii deviazion standard

## Riferiment
*Explaining the 68-95-99.7 rule for a Normal Distribution
Statistega

La **statistega** a l'è la scienza che la gh'ha 'me obietiv el studi quantitativ di robb che capiten in manera minga deterministega e che la dopera la matematega per fàll.

A l'è partida in statistega descrittiva, che la descriv di situazion in manera numeriga, e in statistega inferenziala, che la proeuva a fà di deduzion.

Despess, in del parlà comun, se parla de statistega anca per i resultaa che la da, che gh'avarien de vess ciamaa, pussee correttament, indes statistegh.

## Riferiment
*Statistica - Treccani

## Vos corelaa
*Probabilità
*Campionament statistegh
*Valor attes
*Media (statistega)
*Mediana (statistega)
*Moda (statistega)
*Data warehouse
*Legg di grand numer
*Legg di event rari
Profitt

El **profitt** a l'è, in economia, la differenza in tra el cost de vend de 'n ben o servizzi e quell de produzion o, pussee semplicement, quell che se ciappa de 'n vergott 'na voeulta tolt via i cost per fàll.

A bon cunt gh'è pussee maner de calcolàll, e despess varien in tra i economista e i ragionatt.

## Riferiment
*Profitto - Treccani

## Vos corelaa
*Capitalism
Regina de la Scala

La **Beatris Regina de la Scala** (Verona, 1335 - Sant Angiol Lodesan, 18 de giugn 1384) a l'è stada la miee del Bernabò Vescont e donca co-sciora consorta de Milan insemma a la Gigliola Gonzaga (miee del Mattee II, finna al 1355) e a la Bianca de Savoja (miee del Galeazz II) e, dal 1378 al 1384, unega co-sciora consorta.

## Biografia
Fioeula del Mastin de la Scala, i sò fredej han tucc governaa Verona o Vicenza. El 27 de settember 1350 la se marida col Bernabò e la va a viv a la Cà di Can. Insemma gh'han avuu quindes fioeu, cinch mas'c e des tosann.

Politega dotada de granda abilità, l'ha juttaa el marii a ottegnì di prestit e di noeuv territori. El marii gh'ha daa on mugg de feud e la ministrazion de Regg de Lombardia.

L'ha faa fà su la Gesa de Santa Maria de la Scala, sbattuda poeu giò per fà su el Teater omonem, e l'ha trasformaa el Castell de Sant Angiol Lodesan in la soa dimora.

La moeur in del 1384 e 'l marii l'ha ordenaa ai milanes de portà el lutt per du agn. El primm fioeu, March, che 'l gh'eva de eredità el governo milanes, a l'era mort du agn prima.

## Riferiment
*Enciclopedia Treccani
*L'Iron Lady del XIV secolo
Foppon de San Rocch

El **Foppon de San Rocch** (italian: *cimitero di San Rocco al Vigentino*) a l'era vun di cinch foppon de Milan.

## Storia
Faa su in del 1783 foeura di Bastion, el se trovava dedree a la gesa de San Rocch (desconsacrada in del 1786). El gh'aveva ona forma squas retangolar, e la se trovava in tra la via San Rocch, la rongia Bocchetta (incoeu via Agnesi), la via Piasenza e pu o manch la via Verona.
A bon cunt, 'sto foppon chì l'è duraa pocch, perchè l'è staa desmettuu giamò in del 1826.
## Bibliografia
*

## Varda anca
*Gesa de San Rocch (Milan)
Palazz Gallavresi

El **Palazz Gallavresi**, anca *Palazz de la Marchesa*, a l'è 'n palazz de Carevasg, del 1947 sed de la ministrazion del comun.

In stil tardo-gotegh, se pensa che 'l sia staa faa sù de 'n rifaciment de 'n vegg palazz e l'éra giamò sed del comun in del 1300, l'è passaa poeu ai marches de Carevasg e poeu a di àlter privaa, i ultem i Gallavresi, che l'han venduu in del 1946 al comun per fàgh el municipi.

## Riferiment
*Pianura da Scoprire 

## Alter progett

## Vos corelaa
*Pinacoteca civega de Carevasg
Frega-oeugg

El **frega-oeugg** (anca *biciolan*) a l'è 'l segond dit de la man. El nomm el dis che l'è doperaa per grattàss i oeugg, ma in la pupart di lengov neolatin a l'è ciamaa *indes*, perché doperaa per indicà. 

## Riferiment
*Dita della Mano: Cosa e Quali Sono? Anatomia, Funzione e Patologie principali

## I dicc de la man
*Mazza-pioeugg
*Frega-oeugg
*Longhignon
*Sposin
*Didin
Franzesch II Sforza de Carevasg

El **Franzesch II Sforza de Carevasg** (Milan, ... - Milan, 30 ottober 1680) a l'è staa on nòbel milanes, marches de Carevasg del 1638 al 1680.

## Biografia
Fioeu del Muzio II e de la  Felice Orsina Peretti Damasceni, l'era el fredell del Giovann Paol II e barba del Muzio III e l'è staa a la mort del Muzio III, senza fioeu ne ered, che l'è salii al trono.

'Me ultem fioeu el s'era svesinaa a la carriera miliar e al Sovran Militar Orden de Malta e l'è staa consiliee del Re de Spagna.

El moeur a Milan el 30 de ottober del 1680. El ghe succed in sul trono el fioeu Franzesch III.

## Riferiment
*PeoplePill
Comitaa per la Salvaguardia di Patrimoni Lenguistegh

El **Comitaa per la Salvaguardia di Patrimoni Lenguistegh** (*Comitato per la Salvaguardia dei Patrimoni Linguistici* in italian) a l'è 'na sociazion italiana che la se occupa de la tutela di lengov regionai del Pajes.

## Storia
El nass in del 2010 'me reazion a 'na reclamm de la RAI assee glottofoba che la mena el giornalista Gioann March Polli a dervì 'n grupp in sul Facebook - saraa poeu a fevree 2019 - che l'ha menaa la RAI a ritirà el spot. In del 2013 se decid de dàgh 'na struttura offiziala 'me sociazion.

## Comitaa Scientifich
El Comitaa el gh'ha dent on Comitaa Scientifich faa del March Tamburell, del Federico Gobbo, de la Claudia Soria, del Mauro Tosco, del Roberto Bolognesi e del Paolo Coluzzi.

## Ligamm de foeura
*Sitt offizial
Didin

El **didin** a l'è el dit quell de cinch de la man, de solit el pussee piscininn. In ocident despess giontà i didin a l'è segn de promessa, menter in la Yakuza giapponesa i ingiuri pussee gramm a hinn punii cont el taj de 'n tocch del didin.

## Riferiment
*Dita della Mano: Cosa e Quali Sono? Anatomia, Funzione e Patologie principali

## I dicc de la man
*Mazza-pioeugg
*Frega-oeugg
*Longhignon
*Sposin
*Didin
Franzesch III Sforza de Carevasg

El **Franzesch III Sforza de Carevasg** (Milan, ... - Milan, 13 de luj 1697) a l'è staa on nòbel milanes, marches de Carevasg del 1680 al 1697. 

## Biografia
Fioeu del Franzesch II e de la Bianca Imperiali, a l'è l'unich fioeu de la cobbia a rivà a la maggior età: El se interessa subit a la politega del Ducaa de Milan e 'l deventa decurion in del 1688 e Deputaa di Strad in del 1694.

El 3 de giugn 1696 el se marida con l'Eleonora Salviati e la gh'ha, in del 1697, 'na fioeula, Bianca Maria. El moeur improvvisament pocch dopo e 'l passa el titol marchional a la Bianca Maria.

## Riferiment
*Peoplepill
Gerry Scotti

El **Gerry Scotti** (*Virginio* a l'anagrafa; Miradoeu, 7 de agost 1956) a l'è on conduttor, personagg televisiv e ex politegh italian. L'ha partecipaa a circa 9000 puntad in di produzion de la Mediaset e l'ha condott Festivalbar, Passaparola, Il Quizzone, Striscia la notizia, La sai l'ultima?, Chi vuol essere milionario?, La Corrida, Paperissima, Lo show dei record, Io canto, Caduta libera e The Wall. 

L'è staa deputaa per el Partii Socialista Italian in la legislatura quella de 10, in tra 'l 1987 e 'l 1992: In 'sto roeul l'ha tolt part a la commission in su la gioventura, in su l'istruzion e in su la difesa.

## Bibliografia
* 

## Alter progett
Rebecchin

El **Rebecchin** a l'era on vegg quarter de Milan.
L'era faa domà de on isolaa, e 'l se trovava denanz al Domm, in tra el Coverc di Figin e 'l Bottonuu.
L'ha ciappaa el sò nomm de on'ostaria che la se ciamava inscì, e che l'è vegnuda famosa soratutt in del secol XVIII.
De già che l'era on quarter vonc e abitaa de povera gent e de ligera, i autoritaa de la cittaa hann pensaa de trall giò, anca de slargà el pasquee del Domm.
Donca l'è staa traa giò in del 1875, in ocasion che 'l vegneva a Milan l'imperator todesch Ghielm I.

## Riferiment
* Vecchia Milano
Mazza-pioeugg

El **mazza-pioeugg** (anca *didon*) a l'è el dit el pussee lateral de la man. A l'è distintiv di primaa perchè ghe l'hann opponibel, ciovè bon de ciappà di robb perchè el se stend in la man.

## Riferiment
*Dita della Mano: Cosa e Quali Sono? Anatomia, Funzione e Patologie principali

## Vos corelaa
*Didon del pee

## I dicc de la man
*Mazza-pioeugg
*Frega-oeugg
*Longhignon
*Sposin
*Didin
Manchesterism

El **manchesterism** a l'è la scoeula economega liberista fondada a Manchester in del secol quell de 19 di Richard Cobden e John Bright che la sosteneva che on liber mercaa el menass a 'na società pussee equa e giusta.

Se opponeven soratutt ai Corn Laws, ciovè ai legg protezionista in su l'agricoltura e a nivell social parponeven el pacifism, l'anti-s'ciavism, la libertà de stampa e la separazion in tra Stat e Gesa.

## Riferiment
*Manchester School - Britannica

## Vos corelaa
*Anti-Corn Law League
Longhignon

El **longhignón** o **bicciolàn** a l'è el terz dit de la man e, de solit, el pussee longh e fort, quell che l'è doperaa per fà presa quand che se prenden i oggett.  El gest del longhignon a l'è, in tutt el mond ocidental, 'na manera de dì cont di gest de andà a dà via el cuu.

## Riferiment


## I dicc de la man
*Mazza-pioeugg
*Frega-oeugg
*Longhignon
*Sposin
*Didin
Teorema de Weierstrass

El **Teorema de Weierstrass** a l'è 'n teorema de analisi matematega in su l'esistenza di massim e minim de 'na fonzion. El dis che, dada 'na fonzion continova la ammett almen on pont de massim e voeun de minim in d'on daa intervall.

## Riferiment
*Matematicamente
Republega Sociala Italiana

La **Republega Sociala Italiana** (*Repubblica Sociale Italiana* in italian) a l'è staa on Stat fantocc de la Germania nazista in pee del 1943, ciovè de la firma de l'armistizzi de Cassabile de part del governa del Regn d'Italia al 1945, quand che l'è staa sconfitt de l'avanzata di Liaa e de la Resistenza italiana.

A l'era offizialment ona republega presidenziala sotta el governo del Duce, elegiuu con la democrazia organega. I alter principi eren el corporativism, la socializzazion de l'economia, el socialism nazional, la cogestion e l'antisemitism.

## Riferiment
*Enciclopedia Treccani

## Vos corelaa
*Manifest de Verona
*Costituzion de la Republega Sociala Italiana
*Esercit Nazional Republegan
*Bridag Negher
*Corp de Polizia Republegana
*Guardia Nazional Republegana (RSI)
*Partii Fassista Republegan
Limit di succession

El **limit di succession** a l'è el valor a che tenden i termen de 'na succession, ligaa al concett de limit de 'na fonzion, degià che i succession a hinn di fonzion limitaa ai numer naturai.

## Riferiment
*Limiti successioni - PoliTo 

## Vos corelaa
*Teorema de esistenza del limit di succession monoton
*Stima asintotega
*Succession de Cauchy
*Teorema de la permanenza del segn
Democrazia organega

La **democrazia organega** a l'è el sistema organicista doperaa di regimm de tipo fassista 'me alternativa a la democrazia liberala e a la dittatura del proletariaa.

El sistema a l'è ideaa in Italia, indova che i corporazion eren rappresentaa in la Cambra di Fass e di Corporazion, e in la Republega Sociala Italiana proeuven a slargà el sistema, ma hinn sconfitt prima. La Spagna del Francisco Franco e l'Estado Novo portoghes han doperaa di esempi de democrazia organega in del sò ordenament. Anca el regimm austrofassista de l'Engelbert Dollfuss, in pee dal 1934 al 1938, l'ha miss in pee di element organegh.

## Bibliografia
* Collotti, Enzo, *Fascismo fascismi*, Bompiani, Milano, 1989.
* Hermet, Guy, *Storia della Spagna del Novecento*, Il Mulino, Bologna, 1999.
* *Enciclopedia delle Scienze Sociali*, voce *Autoritarismo*, Juan José Linz, 1991.
* Pasetti, Matteo, *Progetti corporativi tra le due guerre mondiali*, Carocci editore, Roma, 200
* Preston, Paul, *Francisco Franco*, Mondadori, Milano, 1997.
* Schwarzenberg, Claudio, *Il sindacalismo fascista*, collana *problemi di storia*, Mursia, Milano, 1972.

## Vos corelaa
*Corporativism
*Sindacalism nazional
*Democrazia sovietega
Teorema de esistenza del limit di succession monoton

El **Teorema de esistenza del limit di succession monoton** el sigura che ogni succession monotona de numer reai la gh'abia on limit e che se la succession a l'è limitada 'sto limit a l'è finii.

A bon cunt se la succession a l'è monotona e cressenta o decressenta el limit a l'è ciar e patent che 'l sibia infinii, menter per ona succession limitada el gh'è on numer che 'l limita la succession, ch'a l'è donca el limit.

## Bibliografia
*
Teorema de Rolle

El **teorema de Rolle** el dis che in d'ona fonzion che l'è continova in d'on intervall saraa e limitaa e derivabila in quell intervall lì, con la possibilità che i estemm sien foeura, e se la fonzion in di estremm la gh'ha el midemm valor el gh'è de sigur almen on pont indova che la derivada de la fonzion la deventa zero.

## Riferiment
*RipMat

## Vos corelaa
*Teorema de Weierstrass
*Teorema de Fermat in sui pont stazionari
*Teorema de Lagrange
Teorema de Fermat in sui pont stazionari

El **teorema de Fermat in sui pont stazionari** a l'è on teorema doperaa in analisi matematega ch'el dis che in d'ona fonzion se on pont a l'è on estrem e la fonzion a l'è derivabil in quell pont lì la derivada a l'è zero.

## Riferiment
*YouMath

## Vos corelaa
*Teorema de Rolle
*Teorema de la permanenza del segn
Teorema de Lagrange

El **teorema del Langrange** el dis che in di fonzion reai el gh'è in del grafich almen on pont in che la tangent del grafich a l'è pari a la secant che la passa per i estremm.

## Riferiment
*YouMath

## Vos corelaa
*Teorema de Rolle
*Teorema de Cauchy (analisi matematega)
RegioShark

**RegioShark** a l'è 'n autotreno di Ferrovij Cecch faa su de la ditta polacca PESA e consegnaa in tra 'l 2011 e 'l 2013. A l'è part de la familia PESA Link. A hinn classifegaa 'me 844.

## Storia
In del 2010 i Ferrovij Cecch han faa 'n appalt per 31 motris per on valor de 2,635 miliard de coronn, finanziaa al 40% de l'Union Europea. La gara a l'è vinciuda de la PESA che la ciappa 1'987'850'932 coronn, circa 64 milion a treno. L'unegh concorrent, l'azienda slovacca ŽOS Vrútky, l'ha superaa 'sto prezzi.

In del magg 2012 a hinn provaa i primm prototip a Velím e in l'autunn han scominciaa a circolà normalment.

Incoeu a hinn doperaa per i servizzi regionai pussee important di region de Plzeň, Karlovy Vary, Ústí e Zlín.

## Caratteristegh tecnegh
A hinn di unità diesel faa su de dò sezion separaa e giontaa de 'n carrell comun, indova che gh'hinn i motor.

A gh'è l'aria condizionada in prima class, sistema de informazion ai passegee, sezion per el strapòrt di spiciol e di carrozzin e cess bon anca per i disabil.

## Galleria di foto

File:Valasske Mezirici RegioShark (844 013 3).JPG|Treno a 'na stazion
File:844 001 ČD Cerhenice4.jpg|El conligament in tra i dò sezion
File:Czech Raildays 2013, PESA ELF a RegioShark (01).jpg|El treno arènt a 'n PESA Elf elettrigh
File:Czech Raildays 2013, ČD RegioShark, 844.017 (03).jpg|El rampin
File:Liberec, RegioShark, dveře.jpg|La porta
File:Z Rybniště do Děčína - panoramio (8).jpg|Arent a on RegioNova
File:Czech Raildays 2013, ČD RegioShark, 844.017 (04).jpg|Interno
File:Czech Raildays 2013, ČD RegioShark, 844.017 (05).jpg|Sezion per i handicappaa
File:Czech Raildays 2013, ČD RegioShark, 844.017 (06).jpg|El cess
File:Czech Raildays 2013, ČD RegioShark, 844.017 (11).jpg|La segonda class
File:Czech Raildays 2013, ČD RegioShark, 844.017 (19).jpg|La prima class
File:Czech Raildays 2013, ČD RegioShark, 844.017 (20).jpg|La gabina
File:RegioShark, interiér (04).jpg|Sistema informativ


## Riferiment
*Sitt di Ferrovij Cecch

## Vos corelaa
*RegioNova
*RegioPanter
*RegioSpider

## Alter progett
Succession de Stat

La **succession de Stat** a l'è ona teorìa del dirizz internazional in sul trasferiment di dirizz e dovè de 'n Stat che 'l s'è disgregaa ai Stat che hinn vegnuu foeura del process.

Mìnga semper de 'na dissoluzion la gh'è 'na succession: Per esempi la Cecoslovacchia la s'è separada sènza 'n successor offizial.

## Bibliografia
*Burgenthal/Doehring/Kokott: *Grundzüge des Völkerrechts*, 2. Auflage, Heidelberg 2000

## Vos corelaa
*Translatio imperii
*Continuità statala di Paes Baltich
Teorema de la permanenza del segn

El **Teorema de la permanenza del segn** el dis che in d'ona fonzion o succession che la gh'ha el limit divers de zero el gh'è tutt on intervall indova che la fonzion la gh'ha el midemm segn del limit. Demostràll a l'è assee facil: Dada la definizion de limit basta doperà 'n intervall sufficientement piscininn ma semper sora de zero.

## Bibliografia
*
Teorema fondamental del calcol integral

El **teorema fondamental del calcol integral**, ciamaa anca **teorema de Torricelli-Barrow**, el liga i concett de integral e derivada per i fonzion a variabil real.

El teorema a l'è partii in du:
*La prima part la sostegn che la fonzion integrada a l'è istess de la primitiva
*La segonda part la sostegn che se l'integral a l'è definii a l'è assee per calcolàll fàll in di du estremm

## Riferiment
*Teorema fondamentale del calcolo integrale

## Vos corelaa
*Primitiva (matematega)
*Teorema de la media integral
Teorema de la media integral

El **Teorema de la media integral** el mett in rapport l'integral de 'na fonzion con la longhezza de l'intervall. El stabiliss che el gh'è in la fonzion on pont che 'l gh'ha 'me valor la media integral.

## Riferiment
*YouMath

## Vos corelaa
*Teorema de Weierstrass
John Stossel

El **John Stossel** (Chicago, 6 de marz 1947) a l'è 'n giornalista american arent al pensee libertari e a favor del liber mercaa, famos per i sò programma in su la Fox e in su l'ABC News. L'ha ricevuu 19 Emmy Awards in la soa carriera.

## Riferiment
*Britannica

## Vos corelaa
*Stossel (serie TV)
*No, They Can't
Amedee de Savoja-Aosta (1943-2021)

L**'Amedee de Savoja-Aosta** (*Amedeo di Savoia-Aosta* in italian; Fiorenza, 27 de settember 1943 - Arezz, 1 de giugn 2021) a l'è staa 'n imprenditor e nòbel italian, member de la Cà de Savòja e, per la pupart del moviment monarchich italian, pretendent al Trono d'Italia finna a la soa mort. 

El gh'aveva el titol de Duca de Savòja, dopo avè daa al fioeu Aimon el titol de Duca d'Aosta in del 2006.

## Riferiment
*Biografie online

## Alter progett
Milizia Volontaria per la Sigurezza Nazionala

La **Milizia Volontaria per la Sigurezza Nazionala** (*Milizia Volontaria per la Sicurezza Nazionale* in italian) a l'è stada 'n corp de giandarmaria de l'Italia fassista in pee dal 1923 al 1943. A l'éra in principi la milizia al servizzi del Partii Nazional Fassista che la gh'eva de giuràggh fedeltà domà al Benito Mussolini, cont el temp l'ha taccaa a messedàss semper pussee cont el Regio Esercit e l'ha tegnuu domà di compit cerimoniai.

## Riferiment
*MVSN - Treccani

## Alter progett

## Vos corelaa
*Sempre Pronti per la Patria e per il Re
*Guardia Nazional Republegana (RSI)
*Milizia Fassista Albanesa
*Battajon M
*Moschettee del Duce
Frank Caeti

El **Franklin** "**Frank**" **Caeti** (Chicago, Illinois, 11 de agost del 1973) l'è on comegh e ator american, che l'ha tolt part a *[[MADtv]]*.
Frank Caliendo

El **Franklin** "**Frank**" **Caliendo, Jr.** (Chicago, Illinois, 19 de ginee del 1974) l'è on comegh e ator american, che l'ha tolt part a *[[MADtv]]*.
Regn d'Italia (1861-1946)

El **Regn d'Italia** a l'è stada 'na monarchia costituzionala in pee del 1861 al 1946. A l'era guidada de la Cà de Savòja e 'me Costituzion el gh'eva el Statut Albertin. El Pajes a l'è nassuu cont l'Unità d'Italia che l'ha menaa i Savòja a governà in su l'Italia intrega e l'è fornii in del 1946 cont el referendum istituzional. A l'è staa per la pupart de la soa storia, del 1861 al 1922, on Stat liberal. In tra el 1922 e 'l 1943 la gh'è stada la dittadura del Partii Nazional Fassista, che l'è restada in pee in l'Altitalia cont el nomm de Republega Social Italiana finna al 1945.

## I Re d'Italia
*Vittori Emanuel II de Savòja (1861-1878)
*Umbert I de Savòja (1878-1900)
*Vittori Emanuel III de Savòja (1900-1946)
*Umbert II de Savòja (1946)

## Riferiment
*Treccani

## Vos corelaa
*Imperi Colonial Italian
*Cambra di Deputaa del Regn d'Italia
*Senad del Regn
*Period Costituzional Transitori
*Regn del Sud